als_Latn dik_Latn sag_Latn
Mediat nordike pak ditë pas prononcimit të lojtarit se nuk ka marrë ndonjë telefonatë nga Shqipëria, dyert e Norvegjisë janë lënë të hapura për 22 vjeçarin
Olsi Avdiaj
Mesfushori shqiptar i Odd-it, Herolind Shala i ka hapur dyert Kombëtares norvegjeze që në të ardhmen të përfaqësojë shtetin skandinav. Kështu të paktën shprehen mediat nordike të cilat pak ditë pas prononcimit të lojtarit se nuk ka marrë ndonjë telefonatë nga Shqipëria, dyert e Norvegjisë janë lënë të hapura për 22 vjeçarin.
“Shala ishte larguar nga shpresat e Norvegjisë për t’ju bashkuar ngjyrave kuq e zi, më të cilët pati një paraqitje shumë të mirë por duket se akoma nuk është në planet e trajnerit të Kombëtares A, Xhani De Biazi” shkruan vg.no. Kur ai e bëri këtë zgjidhje, përgjigja në pyetjen pse e ndërroi skuadrën kombëtare ishte “Sepse unë jam shqiptar”.
Media në fjalë citon edhe vet futbollistin i cili thotë se që nga pëerfundimi i eliminatoreve me U21 nuk ka pasur ndonjë kontakt me trajnerë apo përfaqësues nga Federata Shqiptare e Futbollit, por as të asaj norvegjeze. Ndryshe lojtari përfundon se ai dëshiron të luajë në eliminatoret e “France 2016” dhe nëse kjo dëshirë nuk i plotësohet me Shqipërinë, atëherë dyert janë të hapura për Norvegjinë. Ndeshja e fundmarsit të vitit 2013 ndërmjet Norvegjisë dhe Shqipërisë, do të ishte një pikë kthese për një talent futbolli. Herolind Shala, që deri atëherë luante me ekipet e moshave të Norvegjisë vendos që përfundimisht të braktisë Kombëtaren nordike për tu veshur kuq e zi dhe për të qenë nën urdhrat e trajnerit Skënder Gega. Nuk kaloi shumë dhe ai u bë shpejt lojtari më i mirë i skuadrës U21 të Shqipërisë. Megjithatë ato ndeshje nuk ishin sinjalet e vetme të Shalës drejt trajnerit italian të Kombëtares A, Xhani De Biazi. Kohët e fundit mesfushori shqiptar ka marrë ‘superxhiro’, duke shënuar 5 gola në 4 ndeshje, që kanë futur skuadrën e tij Odd Grenland në luftën për titull, në ndjekje të Molde-s.
Djaloshi me shumë talent, i zgjuar, modest dhe mbi të gjitha shumë punëtor nuk parapëlqen që të flas shumë për sukseset e tij, pasi thotë se e rëndësishme është që skuadra e të eci përpra e jo që ai të jetë domosdoshmërisht protagonisti, ndonëse “ëndërra në sirtar” është që një ditë të luaj me Realin e Madridit. Shala po çudit Norvegjinë, duke i vënë pak në faj që nuk arritën ta bindnin për të përfaqësuar kombëtaren e tyre. Megjithatë nga ana e Shqipërisë nuk ka akoma asgjë!? Shala vetë, duke folur për Asport.info, ndihet pak i çuditur nga kjo mungesë interesimi, sidomos dhe tashmë që kaq pak përpara ndeshjes së parë, De Biasi duhet ti ketë qartësuar disi idetë e tij. “Sigurisht që dëshira ime është të luaj për kombëtaren, por nuk ka pasur asnjë kontakt deri tani dhe nuk e di a ka ndonjë interesim” – tha ai, githsesi aspak i penduar për zgjedhjen që ka bërë, duke refuzuar Norvegjinë. “Sigurisht që nuk jam penduar për vendimin asëherë. Koha me shpresat ka qënë një eksperiencë fantastike dhe kam mësuar shumë. Kam besim se do më vijë ftesa. Nëse vazhdoj kështu çdo gjë është e mundur” – përfundoi Shala me besim. Mbase nuk luan në kampionatin më të fortë në botë, por me atë që ka shfaqur si në fushë, si jashtë saj, Herolind Shala ka treguar që të paktën e meriton një mundësi për të treguar më të mirën me fanellën kuq e zi, mundësi që jo pak e kanë shkelur.
als_Latn fao_Latn als_Latn als_Latn als_Latn als_Latn